ming030890/wiki-yue-high-quality huggingface dataset:
陳天佑

陳天佑係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
陳奐仁

陳奐仁（英文：Hanjin Tan，1976年1月27號—）係星加坡籍香港音樂人，1999年開始幫香港歌手作曲、填詞、編曲、監製。佢2010年踏足電影圈，憑電影《李小龍》攞第30屆香港電影金像獎最佳新演員獎。
2016年，佢憑二次創作歌《北韓海闊天空》，喺毛記電視嘅第一屆十大勁曲金曲分獎典禮攞到其中一個「金曲獎」。

演出
呢個表唔完整，歡迎加料。
陳天翺

陳天翺（英文：Eagle Chan；1996年8月18號—）係香港男歌手，2021年正式出道。佢2019年參加ViuTV《全民造星II》入圍40強後止步。
陳奇志

陳奇志（Qizhi Chen），中國生物材料工程學者，莫納什大學终身教授，任职期间遭受系主任（澳洲白 人）性骚扰，随后在升職过程中受到工程院领导的集体迫害。陈将莫纳什大学告到澳洲联邦法庭，败诉 后上访联合国人权委员会。5年后澳州议会修改澳洲法律，官方承认了澳洲联邦法庭在陈的案件审理过 程中犯了法律错误。目前此案的上诉仍在澳洲最高法院审理中。

學術研究工作
佢曾經接受英國物理學會出版社 (IOP Publishing)訪問，提到自己主力研究一啲支持心臟肌肉嘅生物工程相關物料，另外根據Google Scholar嘅紀錄，佢喺亦有研究唔同物料喺生物醫學工程上面嘅形容，部份文章甚至被引用超過一千次。

指控莫納什大學種族歧視同性騷擾
此案件罕见复杂，涉及莫纳什大学集体编造假证据，设局陷害陈，甚至企图杀人灭口。。
駁髮

駁髮係指喺天然頭髮上面接駁其他頭髮（可以係真髮或者假髮），通常都係為咗增長頭髮，整一個明顯唔同嘅髮型。
駐波

駐波（粵拼：zyu3 bo1，Stationary wave）係兩個波長、週期、頻率同埋波速都一樣嘅正弦波互相走埋一齊嗰陣干涉而成嘅合成波。
駐立陶宛臺灣代表處

駐立陶宛臺灣代表處（英文：Taiwanese Representative Office in Lithuania，立陶宛文：Taivano atstovybė Lietuvoje）係中華民國設喺立陶宛首都維爾紐斯嘅實質大使館，係繼臺灣駐索馬利蘭代表處之後第二個用「臺灣」名義設立嘅代表機構，亦係目前唯一喺中華人民共和國建交國用「臺灣」做名設立嘅現有準外交機構。

歷史
2021年3月23號，立陶宛政府為咗年底喺臺灣設立貿易辦事處而正式向國會提交議案修改《公務員法》，令到立陶宛公務員可以向非邦交國派駐貿易代表。6月30號，立陶宛外交部長格比亞魯斯·藍斯柏吉斯 (Gabrielius Landsbergi) 話加強外交係成套亞太計劃，解釋除咗喺澳洲設立大使館，亦會喺韓國、新加坡同埋臺灣設立外交代表機構，特別提到臺灣。
2021年7月20號，中華民國外交部長吳釗燮宣布預計喺立陶宛首都維爾紐斯設立「駐立陶宛臺灣代表處」。呢個係中華民國政府繼2003年設立駐斯洛伐克代表處，相隔18年之後再喺歐洲國家設立代表處。
2021年9月30號，立陶宛國會修改法例，通過政府可以喺未設立正式外交代表機構嘅國家地區設立經貿代表處，立陶宛經濟及創新部部長奧什麗內·阿爾莫奈特 (Aušrinė Armonaitė) 宣佈法律生效之後，將會徵選駐臺灣經貿代表處首長。
駐立陶宛臺灣代表處喺2021年11月18號正式運作，而立陶宛駐臺灣經貿代表處就預計喺2022年初正式成立。
駁骨樹

駁骨樹（粵拼：bok3 gwat1 syu6；學名：Casuarina equisetifolia）係駁骨樹科駁骨樹屬嘅常綠喬木，原產大洋洲嘅澳洲同印度。佢亦係陸地同海岸嘅防護樹種。

名
呢種樹第個名可以嗌木麻黃、馬尾樹。

用途
呢種植物既可以用嚟做觀景樹，同時佢重可以用嚟做藥同木材都得。
駁骨草

駁骨草（粵拼：bok3 gwat1 cou2；學名：Psychotria calocarpa），又嗌花葉九節木，係茜草科九節屬嘅矮細常綠灌木，喺中國廣西同雲南、印度、不丹、尼泊爾、孟加拉、緬甸、越南，及馬來西亞地區嘅雜木林嘅陰暗兼濕𣲷𣲷地方或山腳都可以搵到。

樣
佢嘅果似寶石，果有藍、紅、粉紅、黑、紫呢啲色，而且透明。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
成樖嘢都可以做藥，有清熱解毒；祛風止痛同散瘀止血嘅功效。
駒井善成

駒井善成（1992年6月6號—）係日本足球員，司職中場，效力浦和紅鑽。
駒形友梨

駒形友梨 ，係日本嘅一個女藝人同埋配音員。
黃錦燊

黃錦燊（英文：Melvin Wong，1949年1月29號—），係香港男演員，做過無綫電視男藝員，1999年息影後轉行做過大律師，到2018年退出法律界重返幕前。
黃錦燊老婆係演員趙雅芝，有兩個繼仔，重有一個都係做演員嘅親生仔黃愷傑。

演出
呢個表唔完整，歡迎加料。
黃鎮廷

黃鎮廷（英文：Wong Chun Ting，1991年9月7號—）係香港乒乓波手，主要參與單打同混雙賽。
黃錫凌羅馬拼音

黃錫凌羅馬拼音係一個由專研粵語嘅語言學家黃錫凌設計嘅粵語羅馬化方案，佢同埋粵語寬式萬國音標一齊刊載喺《粵音韻彙》入面嘅附錄《粵音羅馬字注音新法建議》。。

音系
好似其他中文嘅語言噉，廣東話係單音節嘅，每個音節都可以分割做韻母、聲母同埋聲調。黃錫凌羅馬拼音所用嘅拼音字母係拉丁字母，並連同上標同下標符號去標示聲調。

韻母
因為韻母同詩詞等文學作品嘅押韻有關，所以中文嘅重音通常係喺韻母上。標準粵語共有53個韻母。

單元音韻母/雙元音韻母
除了[ɐ]之外，粵語所有嘅元音音素都可以自成一個單元音韻母。
粵語一啲元音音素可以同-i、-u和-ue三個韻尾結合，組成雙元音韻母：

自成音節輔音
[m]和[ŋ]這兩個輔音喺粵語入面，可以自成一個音節，喺萬國音標度用[m̩]同[ŋ̩]標示。
下面係黃錫凌羅馬拼音同萬國音標標示呢兩個自成音節輔音嘅方法：

聲母
聲母由輔音組成，粵語大部份單字都有聲母，少部份單字冇聲母。粵語共有19個聲母。
喺《粵音韻彙》度，黃錫凌從「dz、ts、s」分拆出另一組聲母「dz2、ts2、s2」，羅馬拼音拼作「dj、ch、sh」，對應普通話嘅捲舌音「ㄓ、ㄔ、ㄕ」。不過，黃錫凌表示兩者嘅讀音實際上冇分別。

聲調
粵語有9個聲調，其中「陰入」、「中入」同「陽入」呢三個聲調嘅調值，分別同另外三個聲調「陰平」、「陰去」同「陽去」嘅調值相同，所以有「九聲六調」之說。聲調對區別粵語單字唔意思好重要。粵語嘅聲調同時亦組成咗詩詞用字嘅聲調，即係平仄。
根據黃錫凌嘅粵語拼音方案，標示粵語聲調的時候，可以使用數字或者符號。
由於黃錫凌在制定這套拼音方案的時候，冇考慮到打字機同電腦使用者嘅需要，所以佢哋難以輸入呢個拼音方案中使用嘅聲調符號。下表列出黃錫凌羅馬拼音方案所使用嘅聲調符號，並以粵語寬式萬國音標度嘅數字標調作為對照。
黃鐘蔚

黃鐘蔚，香港親中派政治人物，曾經參與2019年香港區議會選舉但係落敗。
黃錦輝

黃錦輝，MH（英文：WILLIAM Wong）係中國人民政治協商會議全國委員會香港地區委員、第七屆香港立法會選舉委員會界別議員、工程師，香港中文大學工程學院副院長（外務）、香港中文大學創業研究中心副主任。

選舉經歷
喺2021年9月，佢成為香港特别行政區選舉委員會委員(港區全國政協委員)。2022年4月，佢喺李家超無提政綱嘅情況下，有份提名李家超參與2022年香港行政長官選舉，同年12月18號，佢响第7屆香港立法會選舉委員會界別補選以983票當選。
黃鍶雅

黃鍶雅（粵拼：wong4 si1 ngaa5；英文：Nicole Wong；1996年6月19號—），係一名香港兼職模特兒，喺英國倫敦國王學院修讀經濟及政治系，並且曾經參加2016年度香港小姐競選（中文：2016年度香港小姐競選）。

生平
黃鍶雅於1996年6月19號喺香港出世，籍貫於廣東潮州。

選美之前
根據報章報導，由於黃鍶雅熱愛曬太陽，故此佢擁有一身健康古銅色肌膚，又經常喺Instagram上載性感泳裝相而引起外界注意。

參加選美
黃鍶雅參加2016年度香港小姐競選（中文：2016年度香港小姐競選）。佢個樣有少少似高海寧，所以外號「翻版高海寧」。不過佢未能晉身十強。

感情生活
黃鍶雅嘅老公係泰凌醫藥太子爺Andy Ng。
陳為民

陳為民（1964年2月6號—）係臺灣男演員、節目主持人、作家。

早年
陳為民喺臺灣桃園出世，喺桃園市楊梅區四維國民小學畢業後從楊梅搬去台北居住。之後入讀新北市私立復興高級商工職業學校，1985年喺復興商工畢業，然後喺陸軍空降特戰部隊62旅服役。曾經喺宏基電腦嘅企劃部同埋廣告公司嘅美術部門打工。

踏入台灣演藝圈
1989年，陳為民喺藝人許效舜引薦之下，喺華視綜藝節目《連環泡》演出短劇單元《中國電視史》走紅。
陳為民嘅特徵係佢嘅戽斗同埋豐富靈異經驗。

個人同感情生活
陳為民喺1993年結過婚，但後來因為前妻有外遇，喺個仔1歲嘅時候離婚。陳為民曾經喺中國大陸居住四年。

爭議
近年關於佢嘅爭議，主要係關於佢親中派嘅政治立場，包括佢對於前總統李登輝嘅死幸災樂禍，同埋喺香港反送中運動入面支持被指濫用暴力嘅香港警察。
香港反送中運動入面，好多人都對政府同警察嘅執法濫權不滿，抗爭持續擴大。喺2019年10月，陳為民就喺Facebook同香港人唱反調，話：「送你媽逼啊！就暴民！還它媽扯民主，都滾！肏他媽！」，有網民反擊，貼出香港警察暴打民眾嘅影片同其他證據，佢就斥責係假新聞。
2020年7月，前總統李登輝死訊傳出嘅時候，陳為民喺Facebook放上囍字圖，被網友質疑，佢就聲稱話要慶祝前女友結婚，但網民並唔賣帳，繼續砲轟陳為民，話佢係「滯台過氣支那藝人」，假鬼假怪喺度搏存在感。網絡名人陳沂話，依家台灣唔使好似兩蔣過世嗰陣咁，強迫人民跪喺靈柩兩旁悲泣，甚至可以俾反對者幸災樂禍，講嘢幾惡毒都唔會被拉去打靶，就係李登輝嘅功績 。
陳煚

陳煚（粵拼：can4 gwing2，1218年4月9號—1277年5月5號），係大越陳朝開國皇帝，1255年到1258年在位，之後傳位畀佢個仔陳晃，自己做太上皇直到過身，史稱陳太宗。
陳煥昌

小蟲2010年滾石30周年演唱會。男歌手原名陳煥昌英文名Johnny Chen花名小蟲、蟲哥國籍 中華民國籍貫 中華民國出世 (1958-03-03) 1958年3月3號（66歲） 臺灣高雄市鼓山區職業男歌手、作曲家、作詞家語言國語宗教信仰天主教出道作品1983年 小雨來得正是時候唱片公司藍天唱片→滾石唱片→海蝶音樂→金牌大風網路電影資料庫（IMDb）資訊
小蟲（粵拼：siu2 cung4；英文：Johnny Chen；1958年3月3號—；本名陳煥昌）係台灣男歌手，亦係知名歌曲作詞、作曲家。依家係《超級偶像》評審。
陳照男

陳照男（Chen Zhaonan，1972年—）係香港親中派政治人物兼保險界人士。

選舉經歷
喺2021年9月，佢當選成為香港特别行政區選舉委員會保險界委員。
2021年第7屆香港立法會選舉，佢用獨立身份參選保險界功能界別議席，挑戰角逐連任嘅陳健波，最後落選。
陳熙蕊

陳熙蕊（英文：Blossom Chan Hei Yui，1993年9月11號—）係2019年度香港小姐競選嘅友誼小姐，參選前喺香港做美容顧問。依家係無綫電視經理人合約藝員。

簡歷
陳熙蕊初中嘅時候喺匯知中學讀書，2009年讀完中三就去澳洲黃金海岸歐聖斯中學（All Saints Anglican School）讀埋淨返三年，2011年嗰時入咗昆士蘭大學讀工商管理學士（主修國際商業、副修藝術）課程；2013年開始喺霍利斯特杭亭頓海灘分店度做售貨員，2014年12月到2015年3月又喺 Abercrombie & Fitch（香港）做過全職售貨員，2015年7月到2016年3月呢段時間亦曾經喺友邦保險、香港齊比有限公司（The Molecule Marketing Limited）同 JP Navi 度做吓財務管理 / 市場實習生。
2016年12月，陳熙蕊畢咗業之後就用 YouTube 開個人頻道教化妝，做直播平台主播同埋美容顧問。2017年6月，佢參加澳洲華裔小姐競選（布里斯班賽區），但係三甲不入；2019年5月再參加《中國好聲音》布里斯班區海選，總成績排第四，攞到最具潛力獎同優異獎。同年6月，佢又報名參選港姐，最後只攞到「友誼小姐」一個獎，跟住喺10月入埋無綫電視做經理人合約藝員。
陳焯嵐

陳焯嵐（Cheuk Chan），藝名焯嵐，係香港男模特兒，屬李健宏嘅「The Baddies Factory」旗下，佢女朋友郭東彩都係同一間公司嘅藝人，兩位都擅長玩滑板。
鼠科

鼠科（學名：Muridae）係嚙齒目下面一個科嘅動物，當中最出名係鼠屬。
鼠疫

鼠疫係種存在喺囓齒類動物同跳蚤嘅一種人畜共通傳染病，由鼠疫桿菌引起，按症狀可細分做淋巴腺鼠疫、肺鼠疫同敗血性鼠疫三類。
鼠疫喺人類史上有幾次大爆發，規模最大嗰次係中世紀歐洲嘅黑死病。
鼠香豆屬

鼠香豆屬（粵拼：syu2 hoeng1 dau2 suk6，學名：Amphiodon ），係豆目豆科蝶形花亞科嘅其中一個屬。
鼩鼱

鼩鼱，即鼩鼱科（學名：Soricidae），係哺乳綱真盲缺目下一科，有26個屬385個種，外形似老鼠。
鼬

鼬（學名：Mustelidae），係一種哺乳動物，生物分類入面歸食肉目嘅一個科，有廿幾個屬。
鼬屬

鼬屬（學名：Mustela），係一種鼬，生物分類入面歸鼬嘅一個屬，有十幾個品種。
鼠耳蝠屬

鼠耳蝠屬（學名：Myotis）係蝙蝠嘅一種，包括現存約90個品種。

特徵
耳仔長度大過身體闊度，有長矛形狀嘅耳屏。喺呢個屬之內有特大亦有特細，但都只有一對乳腺。
鼠鳥

鼠鳥係種雀，學名叫鼠鳥目（Coliiformes）鼠鳥科（Coliidae），屬鳥綱嘅其中一個目同科，下面有2個屬6個品種。
鼬獾

鼬獾（Melogale moschata）係一種小型嘅食肉動物，又叫做山獾，白鼻狸。

特徵
頭大，豬鼻，頭頂同面部有明顯大白點。背脊深棕色至灰棕色。腳短，有利爪，可以用嚟翻鬆泥土。肛門有腺體，受到威脅時就會釋放臭氣。平均身長 40 厘米，尾平均 20 厘米。條尾啲毛短，長約莫係頭同身之間嘅一半。

生活習性
鼬獾係夜行性動物。日間會躲喺地窿，樹窿休息。好似野豬咁翻鬆泥土，用嚟掘地窿同搵嘢食。主要食蚯蚓，昆蟲同兩棲類，但有時都會捉雀，食果實同動物屍體。
除咗最凍嘅幾個月份之外，全年都係繁殖期。懷孕期由 60 到 90 日。一胎生 4 至 5 隻仔。
鼬獾食緊嘢，攝於嘉道理農場

分佈
分佈響印度東北部至中國南部、緬甸、越南、台灣等東南亞地區。鍾意住響草原同森林。
黑沙水庫郊野公園

黑沙水庫郊野公園喺澳門路環近黑沙海灘。佢本來叫黑沙水庫燒烤公園，喺1993年起，而水上樂園喺2001年落成。
黑沙水庫郊野公園總面積大約37.1公頃，裏面有一個小型水上樂園，有水上單車出租（只限假日）。黑沙水庫特別之處係水壩上面有一幅壁畫，水壩隔離有一個兒童滑草場。

設施
全部設施24小時開放，由市政署管理。

水上活動中心
水上活動中心喺2001年3月25號落成啟用，同年5月1號開始正式畀公眾使用。水上活動中心上層係露天茶座，下層有廁所、沖身室同船隻貯存室。水上中心設有遙控模型船區同釣魚區。另外，嗰度有條大約60米木吊橋横跨水庫。水上樂園由葡萄牙籍建築師馬斯華（José Maneiras）設計。

步行徑
黑沙水庫家樂徑
黑沙水庫健康徑
健康徑全長1500米，環繞住黑沙水庫而建。沿途種植咗唔少獨特嘅植物：華潤楠、果梗、絨楠等植物。另外，步行徑可以行到去石排灣郊野公園。

其他設施
休憩設施：燒烤區、野餐區、釣魚區、羽毛球場同籃球場。
兒童遊樂設施：遊樂場、滑草場、植物迷宮、小泰山天地
溯溪及水生植物區
生態教育區
觀星賞月區
豬牯塘自然保護區
黑沙海灘

黑沙海灘（粵拼：haak1 sa1 hoi2 taan1，葡文：Praia de Hac Sá）係喺澳門路環島南側嘅天然海灘，被譽為澳門八景之一。黑沙海灘長約1350米，獨特在於幼滑嘅黑色沙粒。
黑沙古稱「大環」，呈半月形，坡度平緩，灘面廣闊，水質明淨。
黑色海沙嚟自海流影響。據分析黑沙係一種次生礦海綠石，經累年月被海浪沖刷並帶到海岸邊所致「黑沙」。

辦異
由旅遊地圖同手冊標示影響，加上香港大部份海灘都以「XX灣」為名，此等文化，順理成章將位於路環嘅黑沙海灘稱作「黑沙灣」。而且喺香港傳媒界都有將佢稱為「黑沙灣」。例如喺《雷霆掃毒》第21集，數據庫有一句對白：「……同Madam散步黑沙灣欣賞日落。」。

事件
有個大陸男賭徒將個大陸女換錢黨劫財劫色及殺死之後，响2021年9月10號，將佢條屍埋咗喺呢處嘅石牆附近嘅沙入面——司警响2021年9月11號掘返出嚟。
黑沙環

黑沙環（粵拼：haak1 sa1 waan4，葡文：Areia Preta）響澳門半島東北部，亦係澳門半島人口最多嘅一笪地方，有好多工業同住宅區，亦係澳門半島人口最多嘅社區，行政上歸花地瑪堂區。

範圍
黑沙環係由東南邊嘅友誼大橋開始，到西北邊就住關閘。而中葡友好紀念物嘅其中一座就喺黑沙環東方明珠度，而東方明珠對出去嘅海面，係日後港珠澳大橋同澳門嘅接駁位。
因為黑沙環係響澳門主權移交前三十年發展嘅舊區，而澳葡政府過往簡單規劃而造成黑沙環相對於其他澳門地區有大幾倍嘅地，所以好易搞亂咗黑沙環嘅邊界，所以下面大概講出準確嘅邊界同鄰近城區：

連接位
東南：接住新口岸水塘，有馬路會同友誼大橋引橋連接。
西北：有馬路接去關閘。
西南：慕拉士大馬路同拱形馬路連接位。

邊界
北：響友誼橋大馬路上同珠海隔海對望。
東：友誼橋大馬路，瀕臨九洲洋
南：慕拉士大馬路同漁翁街，隔離接去望廈區同水塘。
西北：馬場。
西南：祐漢。

黑沙環填海區
響澳門新城區規劃入面，黑沙環嘅填海位就劃做「黑沙環填海區」，其他地方就劃造「傳統黑沙環區」（台山、望廈、祐漢之間嘅地方，即係高利亞海軍上將大馬路同黑沙環新街以東嘅地方）。

細分黑沙環填海區
黑沙環衛生中心
對比澳門其他地區嚟比黑沙環嘅地方係好大，所以居民通常都以大廈嚟細分，下面大廈名就係細分黑沙環填海區嘅名。
大廈群樓主要響下邊三條主要平行嘅馬路度，按方向可分為做左中右三個大廈群樓（由發展時間次序去排）：
左邊大廈群樓：慕拉士大馬路同漁翁街（黑沙環）
中部大廈群樓：黑沙環新街
右邊大廈群樓：黑沙環中街（又叫「東方明珠區」）

黑沙環新街大廈群樓
係九十年代起嘅私人樓同澳葡政府起落嘅公共房屋，不過只有御景灣係例外，因為九十年代一直都係爛地，一直到賭權開放之後地價升先新起出嚟。
由於黑沙環新街大廈群樓全部都係火柴盒式規劃，所以全部大廈群樓都係隔咗條馬路互相對望。
裕華大廈

黑沙環中街大廈群樓（東方明珠區）
黑沙環中街出口以北嘅大廈群樓（即係寰宇天下、海明居、君悅灣同海天居，以起去時間去排）都係賭權開放之後地價升值十倍先郁手起嘅豪宅級大廈群樓，寰宇天下係呢區係最早郁嘅大廈，響2005年左右起好就即刻放盤。呢啲豪宅都以附近嘅東方明珠（中葡友好紀念物）嚟叫法，響賣樓入面成日用到「東方明珠區」嘅概念，所以東方明珠區係一個高尚住宅區。
但係東方明珠區最大笪地，即係澳門政府叫嘅P地段，原本響1993年係批畀保利達集團起紡織城，要佢響四年入面起好一座建築面積有成六萬七千八百九十六平方米嘅紡織城。但係保利達分別響1997同1998年兩次同澳葡政府申請延期發展，理由係想將織布廠變成生產成衣，加上當時新頒布《防火安全規章》要改則，無咁大地方放大型紡織機之類嘅理由。所以澳葡政府審議新發展計劃之後同意延期去到2000年12月26號，但係呢間紡織城就一直冇起，2006年特區政府放生海一居土地，而且重連帶P地段都放生，由工廠用地變住宅用地，即係發展商宜家叫嘅海天居，但係由於發展商嫌賺唔夠，多次就街影條例向工務局遞交環評，之後先批准發施工準照畀佢開工，由於之前嘅行政程序拖咗好耐，搞到施工時間唔夠，跟住喺呢段間期立法會通過咗新土地法，防止行政長官立亂放生閒置地，所以廿五年臨時批地期響2015年12月到期，政府就響2016年收返呢幅地。
T地段（海上居）

名嘅問題
響澳門，遊客通常將黑沙海灘錯誤咁叫做「黑沙灣」。

港式標示習慣
受旅遊地圖同手冊嘅影響，加上香港好多海灘都用「XX灣」嚟改名，唔少遊客，特別係香港遊客都會好自然咁將路環嘅黑沙海灘叫做「黑沙灣」，響溝通上同本地居民發生誤會，搞亂咗黑沙環同唔存在嘅「黑沙灣」。直到而家香港部份電視台（例如係無綫）響2016年報導澳門有關新聞重仍然用字幕同叫「黑沙灣」嚟叫呢度，正確寫法同讀法都係「黑沙環」先啱。
如果要去黑沙海灘，應該搭15、21A、26A號到黑沙海灘度落車。

粵語發音問題
「環」（粵拼：waan4）、「灣」（粵拼：waan1）兩個字響粵語入面聲韻母都一樣，只有音調唔同。但係本身發第一聲嘅「灣」，粵語都有例外變做第四聲，讀「環」（好似係：南灣、西灣等），咁就更容易搞亂。值得一提，以往曾經有巴士站牌寫做「黑沙灣」，宜家已經改返。

正確用法
澳門市民通常都係將響路環嘅黑沙海灘叫做「黑沙」又或者係叫「黑沙海灘」。
事實上，由澳門政府地圖繪製暨地籍局出版嘅正式地圖入面，一向都將嗰度寫做「黑沙海灘」，而冇所謂「黑沙灣」呢個叫法。

誤會流傳
呢個誤會只會發生響識粵語嘅人度（例如大陸廣東省同香港人），所以影響面應只限於粵語人群；但係受旅遊地圖同埋手冊嘅標示影響，呢個錯誤流傳到其他非粵語嘅中國人之中，會叫黑沙海灘做「黑沙灣」（又因黑沙環有黑沙二字而出現混淆）。
喺香港地名入面可以揾到「環」字嘅例子（好似係「上環」等地），可能係黑沙海灘太出名而且又響海邊所以引起同「灣」字嘅聯想，所以部分香港人就冇諗到呢個問題。如果係澳門市民就馬上知道呢個問題存在（但係新移民都會成日犯呢種錯誤）。
黑沙龍爪角海岸徑

黑沙龍爪角海岸徑（葡文：Trilho à Beira-Mar de Long Chao Kok de Hac Sá）係澳門一條步行徑，喺路環黑沙龍爪角。由黑沙海濱馬路去到竹灣別墅群，長1,200米，由澳門市政署管理。
黑沙龍爪角海岸徑喺2000年開始研究同規劃。2003年完成施工，海岸徑沿途設有介紹牌。
黑河

黑河（粵音：hak1 ho4；普通話拼音：Heihe）喺中國黑龍江，家下係地級市，叫黑河市。
魯厲公

姬擢（—前887年）即魯厲公，係西周魯國君主，前923年到前887年在位。
魯圖爾人

魯圖爾人係發源自俄羅斯達吉斯坦嘅一個族群，估計全球約莫有4萬人，主要用魯圖爾文。
魯孝公

姬稱（—前769年）即魯孝公，係西周魯國君主，前795年到前769年在位。
魯哀公

姬將（前508年—前468年）即魯哀公，係春秋魯國君主，前494年到前468年在位。
魯姆蘇丹國

魯姆蘇丹國係一個由塞爾柱帝國分裂出嚟嘅政權，統治安那托利亞地區，1077年立國，1308年畀卡拉曼侯國滅國。
雷基斯坦

雷基斯坦係帖木兒帝國一座古城，喺烏茲別克嘅撒馬爾罕，經已畀聯合國教科文組織列入世界文化遺產。
雷尼爾山

雷尼爾山係美國華盛頓州嘅一座火山，距離西雅圖87公里，海拔高度4,392米。
雷啟裕

雷啟裕（英文：Lui Kai Yu），人稱雷師傅，係香港廚師兼飲食節目主持，中華廚藝學院大師級畢業，後生嗰陣參加全港青年廚師比賽攞冠軍，有「青年刀神」嘅稱號。佢除咗喺電視節目出鏡，亦有經營自己嘅調味醬料品牌「雷醬軍」。
雷姆沙伊德

雷姆沙伊德（德文：Remscheid）係德國一個城市，喺北萊茵－西法倫，人口約莫11萬。
麻州大學達特茅斯分校

麻州大學達特茅斯分校（University of Massachusetts Dartmouth，簡稱UMass-Dartmouth、UMassD、或UMD）係美國麻州大學分校之一，座落喺馬薩諸塞州嘅北達特茅斯，南海岸地區中部，新貝德福德同福爾里弗兩座城市之間。
麻州大學達特茅斯分校主要嘅科系研究有工程、護理、海洋科學、商科、視覺同表演藝術、紡織、葡萄牙等。
波士頓馬拉松爆炸案嘅嫌犯之一喬卡·沙尼耶夫就係喺到讀。
麻栗坡

麻栗坡係中國雲南文山一個縣，總面積2395平方公里，人口27萬。
麻江

麻江係中國貴州黔東南下轄嘅一個縣，有1222平方公里咁大。
麻油

麻油，又叫芝麻油、胡麻油、香麻油，係用芝麻煉嘅食油，色澤紅中帶黃，有好勁嘅芝麻味。
麻坡

麻坡市（粵拼：ma4 bo1 si5，馬來話：Muar，泰米爾話：மூவார்），又叫香妃城（Bandar Maharani）、王城（Bandar Diraja）。屬於馬來西亞柔佛州麻坡縣縣府。佢喺柔佛州西北部，麻河下游，係麻河下游同柔佛北部重要產業城市。全市面積有135.2平方公里，人口有大約247,957人，係柔佛人口第三多嘅城市。

人口
根據2010年馬來西亞統計局人口普查，麻坡人口大約247,957人。

語言
受鄰國星加坡嘅講華語運動影響，麻坡後生一代華人多數講華語，好少講自己鄉下語言，好多新一代唔識講自己鄉下話。馬來人同印裔分別用返自己語言，馬來語、泰米爾語同旁遮普語，有少部分用英文，不過絕大部分都識馬來語。

宗教及文化
麻坡華人多數信佛教或者道教，亦有啲人信基督新教同天主教。差唔多全部馬來人信伊斯蘭教，印裔淡米爾人信印度教、基督教或者天主教，而印裔旁遮普人信奉錫克教。

氣候
同絕大多數馬來西亞城市一樣，麻坡全年炎熱、潮濕、多雨，屬於熱帶雨林氣候。

交通
呢節要加長。

公路
有公路連接新山同西馬大部分城市。

鐵路
馬來亞鐵道 (KTM) 連接麻坡同吉隆坡、怡保、芙蓉等其他城市。

嘢食
烏打
炒蝦面
麻坡嘢食包括：
肉骨茶
油炸鬼
烏打
蚝煎
燒魚
海南雞飯球
沙爹
蝦麵：麻坡嘅蝦麵同馬來西亞其他地方唔同，呢度啲蝦麵係炒嘅，而其他地方除非有特別註明係炒蝦麵，一般都係湯麵。
燒肉飯
巴冬啊叄魚
mee siput
等
麻婆豆腐

麻婆豆腐係中國一味小菜，源自四川，主要材料有豆腐、豬肉碎、辣椒碎同豆瓣醬，亦有啲食肆會用牛肉碎取代豬肉。

用料
麻婆豆腐唔同地方有唔同做法，但係用料大同小異。以兩人食用量為例，主要原料如下：
韌豆腐400克，牛肉碎（或者豬肉碎）50克，郫縣豆瓣50克，高湯或者清水少少；
蔥花少少，蒜苗少許切成約0.5毫米嘅細段備用；
辣椒粉、花椒粉、食用鹽、太白粉少少。
芥花籽油100克，醬油少少。

做法
大碗入面加80度左右熱水500毫升，加食用鹽溶解至接近飽和；韌豆腐用清水沖洗切成1公分左右丁狀，放入鹽水入面浸泡；
炒鍋入面加芥花籽油，大火燒至油熱後放牛肉（或者豬肉）碎翻炒至7分熟，加郫縣豆瓣炒至金黃色，酌量加辣椒末、少許醬油翻炒，之後加高湯或者清水至沒過全部配料；
將碗入面浸泡豆腐嘅鹽水倒咗佢，清水沖洗一次。湯燒開後豆腐下鍋，翻炒均勻，改文火，加蓋；
由於豆腐嫩，所以翻炒動作要輕，令到豆腐煮好之後仍然保持完整，注意湯唔好燒乾。
碗中備少少清水（大約20毫升），加太白粉溶解成太白粉水待勾芡備用；
豆腐燒至湯略乾時加太白粉水勾芡收汁，撒上事先切好嘅蒜苗小段，翻炒幾下後出鍋裝盤，撒多量花椒末喺豆腐表面即搞掂（亦可以再淋上一層燒滾嘅菜油）。
麻婆鬥婦

《麻婆鬥婦》（英文：The In-Laws）係新加坡新傳媒私人有限公司製作嘅時裝電視劇，由李司棋、瑞恩、方展發、許美珍同埋林明倫主演。
麻楝

麻楝（粵拼：maa4 lin6；學名：Chukrasia tabularis／Chukrasia velutina），又叫毛麻楝（mou4 maa4 lin6）、陰麻樹（jam1 maa4 syu6）、白皮香椿（baak6 pei4 hoeng1 ceon1），係楝科麻楝屬嘅落葉大喬木，原產中國內地，而家喺中國華南地區、雲南、貴州、江西，及印度、斯里蘭卡、東南亞比較暖濕嘅熱帶雨林入面都可以搵到。

樣
樖嘢有38m高，樹冠好似把遮或蛋噉，樹幹都幾直下，樹皮暗啡色，老時樹皮有白色皮窿嘅豎裂紋響度。葉互生，其中葉軸同柄、後邊都有好多黃色軟毛響度。花黃紫色。籽係扁而平，有膜質翼響度。

用途
呢種植物唔單止可以畀人睇之外，佢嘅木甚至可以用嚟整船同家具都得。
黑猩猩

黑猩猩係黑猩猩屬其中一種動物。佢同人類基因組有超過99%似樣，同人類有同一個先祖。
黑牛

黑牛係香港或澳門茶餐廳嘅特色嘢飲，一杯可樂加上一個朱古力雪糕球就係黑牛。有啲食肆會用雲呢拿雪糕球取代，依然叫佢做黑牛。
黑獄威龍

《黑獄威龍》（英文：In Hell）係2003年首映嘅美國監獄動作電影，由林嶺東執導，尚格雲頓主演。
黑獄亡魂

《黑獄亡魂》（英文：The Third Man）係1949年英國黑色電影。卡勞烈導演，約瑟哥頓、雅烈妲華莉、奧遜威爾斯、杜利華侯活主演。
黑田崇矢

黑田崇矢 ，係日本嘅一個男配音員。

配音作品一覽
呢個表唔完整，歡迎加料。
黑猩猩屬

黑猩猩屬係靈長目人科動物，廣義上嘅黑猩猩。黑猩猩屬有兩隻品種：黑猩猩同矮黑猩猩。
黑田今日子

黑田今日子（1969年5月8號—）係日本足球員，踢後衞，曾經喺1989～1994年間為日本女子足球代表隊出場21次，入咗7球。佢代表日本參加過1991年FIFA女子世界盃。
黑田拓真

黑田拓真（1992年2月18號—）係日本足球員，司職中場，效力過山口雷法。
黑犀牛

黑犀牛（Diceros bicornis）係奇蹄目犀牛科黑犀牛屬嘅唯一物種，主要生活喺非洲東部。
靈長目

靈長目（學名：Primates）係哺乳綱一個目，包括人在內。
靈貓亞科

靈貓亞科（粵拼：ling4 maau1 aa3 fo1，學名Viverrinae）係食肉目靈貓科下嘅一個亞科。
靈通汪星人

《靈通汪星人》（Think Like a Dog）係一部2020年嘅美國家庭科幻喜劇電影，由Gil Junger（英文：Gil Junger）做導演同編劇。主演係佐舒杜咸米爾、美瑾霍絲。
靈邱

靈邱係中國山西大同一個縣，總面積2732平方公里，人口23萬。
靈貓屬

靈貓屬（粵拼：ling4 maau1 suk6，學名Viverra）係食肉目靈貓科下嘅一個屬。
靈貓科

靈貓科（粵拼：ling4 maau1 fo1，學名Viverridae）係哺乳綱食肉目下嘅一個科。
靈車

靈車，又叫棺材車、靈柩車，係用來運送靈柩或棺材嘅車，出殯嘅時候由醫院、殮房‎或殯儀館，送去火葬場或墳場。
喺香港亦有類似用途嘅「黑箱車」，係食環署轄下負責運送屍體嘅車，同靈車嘅分別係運送未送去醫院之前已經證實死亡嘅人嘅屍體，通常由意外或自殺死亡現場運送屍體去殮房‎。
維基同享有多媒體嘅嘢：Funeral vehicles
維基同享有多媒體嘅嘢： Hearse
黃國平

黃國平係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
黃國倫

黃國倫（粵拼：wong4 gwok3 leon4；1962年11月8號—），係台灣同香港出名嘅流行音樂嘅填詞人、作曲人、唱片製作人。喺臺北市立建國高級中學、國立交通大學管理科學系畢業。1983年成立過春雨樂團，2014年幫連勝文寫競選歌。

詞曲作品
黃國倫嘅詞曲創作好多，比較出名嘅有王菲《我願意》、蘇永康《男人不該讓女人流淚》、許志安《男人最痛》、辛曉琪《味道》、張信哲《不要對他說》、范曉萱《眼淚》。

其他參與
藝起發光創會理事長，2012年離開。
黃國昌

黃國昌（1973年8月19號—）係臺灣政治人物、法學家、律師，曾任中央研究院研究員、教授等職。前時代力量黨主席。2016年1月16號，黃國昌當選第九屆立法委員，擊敗資深立委李慶華。3月25號，黃國昌續任時代力量黨主席。2019年1月21號，黃國昌辭去黨主席，宣布完成階段性任務。同年8月19號，宣布放棄競選連任，交棒畀辦公室主任賴嘉倫，轉戰不分區立委，排名第四。但喺2020年1月，時代力量政黨票唔夠，只能夠攞到三席不分區立委議席，而佢嘅辦公室主任亦未能守住汐止選區。
2023年底佢轉投民眾黨，代表民眾黨參與2024年台灣立委選舉（不分區第一名）並成功當選。
黃國強

黃國強係香港親中派建築界人士，有利建築有限公司嘅項目總監。
黃國強曾經獲得第十四屆全港傑出職安健員工金獎，第六屆全港傑出職安健員工嘉許計劃管理層組金獎

政治立場
佢係香港親中派人士，曾經喺香港反送中運動期間公開支持執法表現備受爭議嘅香港警察，甚至喺2019年揚言要解僱所有參與罷工嘅職員，不過當言論曝光後，佢就急忙取消相關措施。
黃國樑

黃國樑（1900年7月1號—1978年5月11號），字日如，係中華民國陸軍中將。佢係廣東增城，喺增城縣二龍鄉歐福田村出世。

後生
黃國樑阿爺叫黃玉成，阿嫲姓石。阿爸黃俊朋（一說黃俊明），早年落南洋搵食。阿媽邱阿嬌，係民國期間增城家喻戶曉嘅英雄母親，為地方建設同抗日救國作出過貢獻。黃國樑排第三，仲有兩個大佬繼叔、鏡波，一個細妹榮娣。佢識講廣州話。
黃家務農為業，家道清貧。13歲嗰年佢跟阿媽落咗南洋，喺當地讀書。1917年返唐山，考入雲南陸軍講武堂第十二期步兵科，1919年冬畢業，成績優異。

粵軍
1920年5月，黃喺粵軍第一師做過教官、排長。1922年夏，參加攻擊江西陳光遠之戰，1923年，升任東路討賊軍第八旅獨立連連長。佢參加過討伐陳炯明嘅戰役。1924年，參與北江連平戰役，無耐調升師部少校參謀，參與第一次東征。1925年5月，晉升中校參謀處長，跟住參與第二次東征，升任師行營參謀主任。1926年2月，做過國民革命軍第一軍十四師四十團中校附暫代團長。

北伐
1926年7月，國民革命軍誓師北伐。黃做第一軍第一師第三團中校團附。8月，攻打孫傳芳嘅部隊，戰績彪炳，晉升團長。1927年4月，發生四一二事件。黃奉命喺上海清黨，將周恩來組織嘅工人糾察隊繳械。7月，佢率部攻克山東郯城，調任同一個師嘅第一團團長。之後又奇襲龍潭孫傳芳指揮部，解除南京危局，挽回北伐挫勢，因此晉升少將團長。11月，調升第九軍十四師少將副師長並代理師長，無耐接任師長。12月，攻克徐州。
之後，蔣介石派重兵圍剿井岡山、瑞金等地嘅工農紅軍。蔣以黃圍剿不力而撤職。1928年部隊縮編後，做第九軍第二師第四旅旅長，3月9號特任軍事委員會委員。1929年7月，做討逆軍第八路軍總指揮部參事。1930年6月，做武漢行營參議。1931年1月，做第十七軍總指揮部參議。9月，做第四集團軍教導大隊大隊長。1932年，做第一集團軍總部參議。1933年8月，喺廣東陳濟棠屬下，做直屬警衛旅少將副旅長兼第一團團長，1934年7月調任第二團團長。後來仲做過第十八軍副師長等職位。1936年2月5號，國民政府授予黃國樑陸軍少將軍銜。

抗日
1937年7月，抗日戰爭全面爆發。9月，黃時任第十八軍第六十七師少將副師長，率部參加淞滬會戰當中最慘烈嘅羅店戰役，10月接任師長，繼續率部作戰。無耐之後調任第四十六軍第九十二師師長。12月，做長沙警備司令。1938年4月6號，升任陸軍中將。5月，率九十二師擔任徐州會戰右側外圍作戰。9月，積功晉升三十七軍軍長，參加第一次長沙戰役。1939年，佢同其他部分粵軍將領奉命回師廣東，保衛鄉梓。佢做第六十五軍副軍長，1940年2月接任軍長。
1940年，靜君編著嘅戰地新聞通訊集《良口之戰》出版，記載第二次粵北戰役全過程，並有4篇人物通訊，報導戰役主要將領余漢謀（戰役總指揮）、張瑞貴、黃濤同黃國樑。根據《良口之戰》，1940年5月13號，日軍第二次進犯粵北，妄圖奪取曲江，打通粵漢線。日軍司令官安藤利吉指揮，第十八、三十八、一〇四師團，約2萬人，戰車數十部，以及第二十一獨立飛行隊三十幾架飛機，再次向粵北進犯。黃國樑指揮六十五軍，同黃濤嘅六十二軍、張瑞貴嘅六十三軍並肩作戰。國軍依託有利地形，喺前沿逐步阻擊日軍，並誘敵深入。日軍先頭部隊孤軍進至從化良口，俾國軍集中兵力進行圍殲。日軍潰退後，國軍又乘勝追剿，左右包抄，日軍大敗而還。呢一次大戰，「已知敵官兵死亡之數，約四千餘名，死傷合共約在八千以上」，係國軍抗戰以來少有嘅痛快淋漓嘅勝仗。
1940年至1945年春，黃參與指揮三次粵北戰役，保衛咗廣東臨時省會韶關。1945年6月至7月，喺贛南作戰。
1945年9月，抗戰勝利，黃辭去六十五軍軍長職務，返鄉下侍奉阿媽。
國民政府喺1942年授予黃陸海空軍甲種一等獎章，1943年授予干城甲種一等獎章，抗戰勝利後授予抗戰勝利獎章，表彰黃喺抗日戰場嘅卓著功勳。

國共內戰
1946年，國共內戰爆發。7月，黃奉召出任整編六十四師師長。同年兼任徐州綏靖公署參議。1947年春，清剿徐州外圍，擊潰共軍張光中嘅部隊。5月上旬進佔徂徠，中旬援孟良崮，下旬再剿梁邱，6月中旬馳援新泰。6月下旬，蔣介石下令整編十一師、廿五師及黃嘅整編六十四師做攻擊軍，進攻十幾萬共軍華東野戰軍盤踞嘅沂蒙山區，經過四晝夜浴血鏖戰，會師南麻。喺呢一仗，黃嘅部隊虜獲美製步槍、機槍子彈150萬發，未裝火藥嘅手榴彈十幾萬粒，黃色炸藥5噸，炮三十幾門。10月上旬，固守范家集，血戰11日，打死敵軍過萬，乃係黃將軍百戰餘生中最艱苦一仗。1948年春，奉國防部令晉升整編第二軍軍長。又做過第七兵團副司令。1948年11月29號，大軍南移，佢做廣東省保安司令部副司令。1949年8月7號，由廣州飛赴海南，做海南警備副司令。1950年，海南失守，佢同一班廣東出身嘅將領多數去咗香港。1951年，佢去臺灣。

晚年
黃喺台灣做國防部中將高參。1959年10月退役。退休之後，黃住喺苗栗。佢為人淡泊名利，生活低調。

過身
1978年5月11號中午12點18分，黃國樑將軍喺台北榮民總醫院因食道癌病逝。6月9號上晝大殮，遺體安葬喺台北縣（今新北市）中和鄉春秋墓園。7月9號，喺香港有追悼會，何世禮將軍、陳克華將軍等五百幾人致祭。

屋企人
老婆梁碧蓮（？–1986年1月13號），仔浩凖，女惠文，女婿姓管。

軼事
喺香港調景嶺生活嘅國軍老兵陳寶善（演員陳玉蓮之父），係黃嘅增城鄉里同部下。1947年范家集一戰，東門失守，黃幾乎要自殺，陳率隊重奪東門，黃感激不已。
佢同陳誠友好。試過陳誠做副總統嘅時候，去苗栗視察，邊度都唔去住，而揀喺黃家下榻。
飛機註冊編號

飛機註冊編號（英文：Aircraft registration）係由政府航空部門編排用嚟識別每架民航飛機嘅獨一編號，性質好似車牌號碼咁，但每個國都會有佢嘅頭碼，所以各國嘅飛機就唔會撞編號。
飛檳吧！男神

《飛檳吧！男神》（Go Penang）係香港電視娛樂製作嘅真人騷節目，由黎學勤、莫竣名主持，陳炳銓旁白，喺2020年3月23號到4月10號逢禮拜一到五23:00-23:30喺ViuTV播。呢個節目係兩位主持繼《一路向西伯利亞》之後再度合作嘅ViuTV節目。兩位主持會去馬來西亞檳城體驗做度假村老闆。演出嘉賓包括微辣嘅霍哥同蘇霖，同埋馬來西亞藝人黃潔琪等等。
飛機欖

飛機欖，又叫甘草欖，係種口立濕，用食鹽、甘草、陳皮、丁香同玉桂醃嘅欖，最先廣州出現，之後傳到香港。因為香港啲小販會將欖掟上樓賣，好似放紙飛機，所以就叫飛機欖。
飛機老鼠

飛機老鼠係飛機上嘅賊。多數係趁搭客唔爲意時，偷行李物品。尤其係等搭客瞓着，或者去廁所嗰時偷嘢。
飛機褸

飛機褸，有時亦叫軍褸，係種大褸，初頭係設計畀空軍飛機師着，自1970年代之後開始喺民間流行。
飛機餐

飛機餐（英文：Airline meal）係航空公司提供畀乘客嘅一種餐點服務，通常當日所提供嘅小食同埋主要菜式都係喺機場附近嘅廚房預先整好，然後去到飛機上的廚房（英文通常稱為：Galley）整返熱佢。

描述
飛機餐嘅擺盤方式係一種高質素嘅專業訓練，由於服務範圍通常喺封閉嘅機艙之內完成，所以餐點口感偏向急凍食品，當然未必啱晒所有乘客嘅口味。如果同商務酒店嘅米芝蓮餐廳比較，總之有啲少少唔同。譬如香港到紐約嘅航程通常去咗半日時間，如果餸菜口味太重或者係太硬，噉就令到其他乘客唔舒服。特別係蔥、蒜、韭菜、洋蔥同辣椒就唔可以落，連殼帶骨仲要除埋。而且飛機餐係航空公司嘅餐廳簽約服務之一，因此乘客冇得指定其他菜式。所以有一啲人會選擇攜帶即食麪，到飛機上沖滾水食。

各種菜式
餐點介紹
唔同國籍嘅航空公司客機所準備嘅菜式其實都有好大分別，譬如飛往中國就有唐餐、韓國有韓國菜、日本有日本菜。響中東國家由於宗教信仰因素而選擇不含豬肉嘅清真餐，所以酒精飲品全部改用荷蘭水。配合唔同乘客嘅需求，仲有素食餐、猶太餐、兒童餐等等。
提供紅酒嘅餐單（日本航空）
波蘭航空公司餐單
一分意大利薄餅同一罐可口可樂（澳洲航空 QF97）
機上晚餐（國泰航空CX150）
悉尼到星加坡（澳洲航空 QF81）
雞肉咖哩（亞洲航空）
法國航空經濟艙午餐
雞肉燒烤套餐（日本亞洲航空）
一份穀類早餐（包括香蕉、柳橙汁）
紅酒（左）同樽裝水（右）
餐前菜（中華航空）
烤羊扒

需要知道嘅嘢
2001年美國發生911事件之後，為咗考慮到穩定嘅飛行安全，空中服務員會提供塑膠餐具畀乘客，金屬餐具主要係商務機艙入面使用。派發出去嘅餐具仲需要重新清潔同消毒先可以用。

其他消息
2020年7月，香港國泰航空公司旗下嘅「國泰航空飲食服務」（英語：Cathay Pacific Catering Service Limited，簡稱CPCS）經已推出外賣速遞服務。送餐範圍係東涌同機場區域，盛惠四十蚊。
飛毡

飛毡，又寫成飛氈、飛毯，係唔少魔法作品入面一種識飛天嘅毡，多數喺波斯同阿拉伯神話出現。
飛機檢修

飛機檢修係所有商務或民用飛機喺飛行一段時間後嘅維修檢查。各大航空公司或其他運輸公司必需定期對飛機進行唔同級別嘅檢查同根據需要做對應嘅檢查，一般由獲得美國聯邦航空總署（FAA）、歐洲航空安全署（EASA）等頒發嘅維修許可證嘅飛機維修公司進行維修檢查。根據飛行時間飛機檢修分4大級別：A、B、C、D。其中C、D檢稱爲高級檢查。

A檢 (A Check)
A檢係飛機每達250至650飛行小時所需嘅檢查。由於所需時間唔長，一般喺夜晚完成。
飛機黑盒

飛機黑盒（black box），又叫飛行紀錄儀（flight recorder），係飛機上面自動紀錄運作情況嘅器材，方便萬一出現空難嗰陣調查。個名雖然叫「黑盒」，但外表實際上係橙紅色，方便搵返出嚟。
黃泆潼

黃泆潼（Iris Wong，1978年3月18號—），藝名Miss Yellow，原名黃普恩，係香港DJ，亦做過電影演員同無綫電視女藝員。
黃沙碼頭

連接碼頭嘅拱橋。右手邊係黃沙。
黃沙碼頭（粵拼：wong2 saa1 maa5 tau4）係廣州荔灣區一個客運碼頭，喺沙面島西南角。但係旅客只可以通過一條系桿拱橋經黃沙出入碼頭。
呢度有渡輪去金沙洲、芳村、南方大廈、廣州塔同南浦等地。另外，珠江夜遊啲船每晚最先喺呢度或芳村碼頭嗰邊出發。
碼頭西邊係黃沙水產市場，東邊係白天鵝賓館。
黃河河套

黃河河套係黃河嘅河套，好多時都就噉叫「河套」，範圍大致係北到陰山，南到萬里長城，西到賀蘭山，東到呂梁山。
黃泥墩

黃泥墩（英文：Wong Nai Tun），係香港新界元朗區一笪地方，喺十八鄉大棠，亦係一條村，叫黃泥墩村，主要住咗俞氏、何氏、賴氏嘅村民。附近有黃泥墩水塘。
黃沙站

黃沙站（「黃」字要陰上變調，粵拼：wong2 saa1 zaam6；英文：Huangsha Station）係廣州地鐵1號綫同6號綫嘅轉車站，位置喺荔灣區大同路同六二三路交界嘅地底。不過兩個月台嘅開放時間都唔同，其中1號綫範圍喺1997年6月28號開放，6號綫範圍喺2013年12月28號開放。
佢係6號綫同其他路線之間，轉車速度最慢嘅站。曾經喺1997年6月28號嘅1號綫首通段開咗之後到1999年2月16號為止係1號綫最北邊嘅總站，期間一直做過廣州最北同最東嘅車站身份直到1999年6月28號先至取消。

樓層
呢個站一共有地下4層樓。其中地下1樓係1號綫同6號綫嘅站廳；地下2樓係1號綫嘅月台，而地下3樓係1號綫同6號綫嘅設備區；地下4樓係6號綫嘅月台。雖然話6號綫嘅站廳入面有廁所（喺E出入口附近），但係1號綫嗰邊冇。呢個站既冇休息室，又冇母嬰室響度。

站廳
站廳分開咗1號綫同6號綫兩個。由於其中一個站廳喺1990年代初起，另一個站廳喺2000年代尾起，所以兩個站廳色系、裝修風格都唔同，其中1號綫係白色+大理石柱，而站廳天花板上面嘅波浪形隔開咗藍色同白色，藍色係話珠江嘅波浪噉解（因為車站隔籬冇幾遠就係條珠江）；而6號綫係玻璃板+沙啡色，上面重有個沙面嘅建築標記。
收費區方面，1號綫喺站廳中西邊，6號綫喺站廳西邊。由於兩個站廳嘅收費區都有轉車嘅通道連埋一齊，所以免費區之間係唔通嘅。不過每個站廳都有好多部𨋢、扶手電梯同樓梯往返邊條綫嘅月台都得。但係由於喺起緊1號綫嗰陣冇事先留低轉車條件，所以中間嘅轉車通道都好長下，好似個Z字形噉。呢個站嘅公共廁所喺E出入口嗰邊。

月台
呢個站嘅1號綫月台喺西城都薈廣場嘅地底，而6號綫月台喺六二三路北邊嘅地底。其中1號綫喺上面，6號綫喺下面。
黃沙站嘅月台全景1號綫嘅月台全景（行西塱嗰邊，喺2014年8月11號影。）6號綫嘅月台全景（行長湴嗰邊，喺2014年8月11號影。）

商舖同自助服務
之前黃沙站有車站商舖，有便利檔、洗衫舖呢啲。後嚟6號綫開咗，加上西城都薈嘅開幕，結果1號綫站廳入面有好多個區都俾商場整成去西城都薈廣場嘅地庫而拆走嗮，而且6號綫站廳嘅空間比較窄，所以呢個站冇整到車站商舖。但係佢整咗好多重有好多自助服務設施畀乘客用，包括咗建設銀行嘅自動櫃員機、自動販賣機、羊城通充值機等；重有好易機嚟充羊城通，交水電費同交通嘅罰錢呢尐服務；而M-Touch機係可以查地鐵嘅路線、頭尾班車同埋地鐵嘅安全指引，重可以畀乘客登記變成廣州地鐵薈嘅會員嚟查獎分、換獎品都得。
商鋪
7-Eleven
天天洗衣

出入口
黃沙站冚唪唥嘅出入口B出入口B出入口 C出入口，喺2014年8月21號影。C出入口，喺2014年8月21號影。 D出入口，喺2017年12月17號影。D出入口，喺2017年12月17號影。 E出入口E出入口 F出入口，喺2015年10月2號影。F出入口，喺2015年10月2號影。
呢個站一共有5個出入口，分別係B、C、D、E、F。
特別提醒：E、F呢2個出入口同B、C、D嗰3個出入口之間分開嗮，唔連埋一齊。若果從B、C、D出入口嘅免費區入面往返到E、F出入口嘅免費區，一定要入去西城都薈廣場行過去先至搵到。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

車站歷史
舊時黃沙站嘅D出入口。2005年之前，佢係呢個站嘅唯一出入口，不過而家嘅D出入口唔喺呢度。

規劃時期
喺1號綫方面，黃沙站係最先出喺1988年嘅地鐵路網規劃入面中，嗰時係1號綫一期工程入面嘅中間站。而6號綫方面，喺1997年嘅《廣州市城市快速軌道交通線網規劃研究（最終報告）》入面話咗呢個站係1號綫同嗰時7號綫嘅轉車車站。但喺之後嘅規劃入面，嗰時7號綫就變咗而家嘅6號綫。雖然話條綫變咗，但係重喺呢個站度轉車。

1號綫
1993年12月28日，1號綫正式開始逳手起。後嚟到咗1997年6月28號開通咗地鐵1號綫首通段之後，呢個站就開始營運，嗰時佢係1號綫首通段嘅最北邊總站。後嚟到咗1999年6月28號晏晝就變成中途站。

6號綫
2005年6月28號，6號綫正式開始逳手起，而呢個站喺嗰時最先做咗白鼠仔。到咗2013年10月，呢個站嘅1號綫站廳都搞埋改造工程，甚至重搬走咗部分閘機同改埋收費區嘅位。同年12月28號晏晝，由於6號綫首通段通咗車，呢個站亦變成1號綫同6號綫嘅轉車車站。

1號綫加裝月台幕門
1號綫同6號綫之間嘅轉車通道
喺2006年，地鐵公司為咗慳能源同防止乘客墮軌，所以就喺行緊嘅成條1號綫入面加裝月台幕門、半高式安全門，重搞埋月台風道同埋管線改造工程。而呢個站係最先做咗白鼠仔，而月台幕門喺嗰年年底就起好咗。

出入口
呢個站嘅出入口方面，以前凈得D呢1個出入口嘅。後嚟喺2005年先至開咗C出入口。到咗2008年，C出入口因為要起6號綫同埋車站嘅上蓋物業等呢啲理由而封咗。後嚟到咗地鐵6號綫開通咗嗰陣，雖然話出入口數量多到4個，而C出入口本嚟原計劃喺2014年春節前開通，但係因為重未搞掂個竣工驗收，導致重新開放時間一拖再拖，拖到2014年8月18號先至重新開返。而D出入口重試過搬走咗2次。第一次喺舊時西城都薈開始逳手嗰陣，第二次喺準備起6號綫嘅轉車通道同埋西城都薈落成嗰陣。
而A出入口喺1號綫啱開通無耐時一直通到近黃沙水產批發市場東邊隔籬條涌邊附近，2001年因為起西城都薈而封咗，之後一直未開過。

利用狀況
呢個站附近都係以水產同埋蔬果、肉類嘅批發市場為主嘅地方，有好多餐廳（唔理佢係酒樓定係快餐店都好）同埋食肆都係成日嚟呢度入貨同埋攞貨。加上附近重有個碼頭同埋間1中嘅初中部喺呢個站附近。有啲喺廣州市第一中學初中部讀書嘅學生就成日喺呢個站出站。喺6號綫開咗之後，去大坦沙同埋西村嗰邊都方便咗。不過出站同埋入站方面，呢個站都算客流一般。大部份都係住喺黃沙地區附近嘅民居坐地鐵用呢個站比較多。即使係有外地遊客凈係識得幫襯附近嘅白天鵝賓館。由於附近嘅西城都薈廣場喺2013年就開咗幕，加上呢個站又係轉車嘅車站，所以呢個站嘅客流上升咗。
由於呢個站嘅B、C、D、F出入口均都喺佢嘅上蓋物業——西城都薈入面或隔籬，所以呢個站變咗轉車車站之後，重好快噉帶旺嗮成個西城都薈入面啲商家，重開始搞出咗「商場中心」嘅黃沙商圈出嚟。

轉車須知
而呢兩條地鐵轉車方面，由於1993年起1號線嗰陣地鐵站冇事先留低轉車條件，所以呢個站同楊箕站、東山口站一樣，要去站廳嘅轉車通道先至可以轉到地鐵。而呢個站係6號線同其它路線之間，轉車速度最慢嘅站。而轉車方面係需要先坐扶手電梯上到平台，之後再行條好遠嘅Z字形走廊先至到站廳，再坐扶手電梯落去先至可以到另一個月台。

9個文化站
黃沙站嘅柱面裝飾（6號綫）
一直以嚟，呢個站響1997年6月28號開通地鐵1號線之後到2013年12月28號晏晝兩點為止，呢個站係重未整文化牆嘅。到咗2013年12月28號晏晝兩點嘅地鐵6號線開通咗之後，雖然話重未有文化牆，但係出現咗柱面裝飾。佢係6號綫嘅9個文化站入面嘅其中一個車站。佢嘅柱面裝飾係「沙面教堂」。
魏焌皓

魏焌皓（英文：Nathan Ngai，1989年4月3號—）係香港無綫電視男藝員，參加2009年第23期無綫電視藝員訓練班入行，之後主要拍電視劇，代表作包括《On Call 36小時》嘅張一康。2018年4月同無綫電視結束合約。
魏秋月

魏秋月（1988年9月26號—）係中華人民共和國女子排球員，司職二傳手。效力天津渤海銀行女排，而家着7號波衫。
魏秋樺

魏秋樺（英語：Bonnie Ngai Chau Wah，1955年9月21號—）係香港息影女演員。佢喺香港出世，祖籍四川，1975年加入佳藝電視，至1978年倒閉後再轉去麗的電視（亞洲電視），到1989年後約滿亞視，轉到台灣發展拍劇，1995年轉去無綫電視，主要拍電視劇同埋電影演出，2000年代中期息影。
魏都區

魏都區係中國河南許昌一個市轄區，總面積67平方公里，人口38萬。
魏續

魏續，東漢末年呂布嘅手下，因為佢係呂布嘅親戚就畀呂布重用。原本「陷陣營」係高順領嘅，二五仔郝萌死咗之後，「陷陣營」就畀魏續管住，高順有戰事嗰陣就帶佢哋作戰。
下邳之戰嗰陣，魏續同埋宋憲、侯成綁起高順同陳宮然後搵曹操投降，之後呂布同埋陳宮、高順敗死。以後魏續佢哋三個就冇再喺史書嗰度出現。
喺小說《三國演義》，係呂布嘅「八健將」之一，位列第六。魏續佢哋做曹操手下個陣，同宋憲喺官渡之戰嗰陣守白馬，宋憲畀顏良斬殺之後，魏續同宋憲報仇，又係畀顏良殺咗。
魏興斌

魏興斌係香港親中派政治人。佢亦曾經有份簽署一份全國工商聯嘅聲明，內容支持北京政府未經諮詢或香港人同意，強行訂立嘅《港版國安法》。
魏蔓

魏蔓（Mandy Wei，1984年9月5號—）係臺灣女演員、模特兒。
魏道明

魏道明（1899年10月28號—1978年5月18號），字伯聰，江西九江人，係中華民國嘅外交官、政治人。佢係第一位臺灣省政府主席，喺國府遷台之後佢做咗第8任外交部長。
魏滅燕之戰

魏滅燕之戰係三國時期曹魏做低遼東軍閥公孫淵嘅一場戰役。
麥當勞叔叔

麥當勞叔叔係麥當勞連鎖快餐店嘅招牌吉祥物，官方英文名叫做Ronald McDonald，隨住麥當勞全球多個地方都有分店，麥當勞叔叔唔單止係美式快餐文化嘅象徵標誌之一，甚至有研究指出麥當勞叔叔嘅形象知名度位列全球第二（僅次於聖誕老人）。
不過而家麥當勞叔叔喺好多地方都陸續消失，而家全香港只剩返荃灣石圍角邨一間麥當勞重有麥當勞叔叔塑像喺度。

形象
麥當勞叔叔嘅官方形象設定，係個樣似小丑嘅人物，髮形係紅色嘅爆炸頭，笑口常開，身着鮮黃色嘅連身工作衫同紅色嘅大短靴，底衫同襪都係紅白間條樣式。伴隨住麥當勞公司全球化嘅經營方針，麥當勞叔叔重設定識得講31種語言。此外，作為麥當勞公司用嚟吸引細路嘅主要虛擬角色，因此官方將麥當勞叔叔設定為「細路最好嘅朋友」，同一班各具特色嘅朋友永遠喺麥當勞樂園（McDonaldland）歡迎細路嘅光臨，並自2003年8月開始擔任麥當勞公司嘅「首席歡樂官」（Chief Happiness Officer，CHO）。

由來
麥當勞叔叔係一位拉脫維亞人麥克·波拉科夫斯（Michael Polakovs）所創造嘅角色。麥克·波拉科夫斯本來係個喺美國受歡迎嘅馬戲團小丑，1966年麥當勞邀請佢創作能夠代表公司嘅人物（Ronald McDonald），成功塑造咗眾所皆知嘅麥當勞叔叔。 2009年12月6號，麥克·波拉科夫斯以86歲高齡喺美國離世
。
麥當勞星

麥當勞（粵拼：mak6 dong1 lou4；英文：991 McDonalda），又叫小行星991，係太陽系入面，小行星帶嘅小行星。係由美籍烏裔人奧托·斯特魯維喺1922年，從美國威斯康星州威廉斯灣嘅耶基斯天文台發現。個名源自1939年成立嘅麥當勞天文台。佢係小行星系第991粒發現嘅小行星。
麥當勞道

麥當勞道（舊底叫麥當奴道）係香港港島金鐘半山區一條馬路。條路西端連接花園道，東端連接堅尼地道。道路以第六任香港總督麥當奴起名，同美式快餐店麥當勞無關。
麥當勞道街頭有幢麥當勞道2號聖約翰大樓，個名同花園道33號聖約翰大廈好似，所以前者多數叫做「麥當勞道2號」，或者以用途稱呼「香港聖約翰救護機構總部」。
麥當勞道係高尚住宅區，中環名校網區。名校包括香港名人輩出嘅聖保羅男女中學。
中途有個山頂纜車中途站。重有12A線巴士去金鐘。小巴去金鐘，同埋1A線小巴去中環天星碼頭。
麥當勞道站

麥當勞道站（MacDonnell Road Station）香港一山頂纜車車站，喺香港島中環麥當勞道，海拔高95米。
編輯
山頂纜車
麥當奴

麥當奴（英文：Sir Richard Graves MacDonnell，1814年9月3號—1881年2月5號）係英國派去香港嘅第六任港督。

用佢個名嘅地方
麥當勞道：喺香港島半山區。
麥當勞道站：喺麥當勞道。
麥皓為

麥皓為（英文：Mak Ho Wai，1946年1月7號—2022年4月14號）係香港無線電視同星加坡新傳媒電視機構男藝員，佢三弟係演員麥大成。

簡歷
佢嘅三弟麥大成喺1982年因為飛機高處空間墮下失事去世後，麥皓為同年加入第十二期無綫電視藝員訓練班，佢當時加入藝訓班係為咗繼承亡弟遺志。於1983年畢業，繼而晉身電視圈。
麥皓為喺1994年轉至星加坡電視圈發展，曾任新加坡國家博物館華文義工導覽講解員。
2022年4月14號，麥皓為喺星加坡屋企心臟病死，享壽76歲。

歌曲
財神到我家，合唱：林梅嬌、陳慧慧、潘玲玲、劉秋蓮、陳澍承、劉謙益、黃世南，收錄於《群星賀歲福牛迎瑞年》，製作發行：環球唱片/新傳媒，發行日期：2008年12月29號。
麥皓兒

麥皓兒（英文：Cayley Mak，1988年6月3號—）係香港女藝人，2007年度香港小姐競選八強，身高5'3"，體重93磅，三圍33"-22"-33"，落選之後簽約做無綫電視經理人合約女藝員，加入《味分高下》味之天使入面嘅「忌廉」角色。

個人生活
麥皓兒男友係細佢六年嘅無綫藝員丘梓謙。

演出
呢個表唔完整，歡迎加料。
麥當勞茄汁密碼

麥當勞茄汁密碼係一個喺香港流傳嘅都市傳說。

怪冧巴
呢個傳說喺1980年代尾90年代初流傳，由一班麥當勞員工散播，後來開始喺網上流傳。傳說大概係話，每一包麥當勞包裝茄汁下便都有A1至A12不等嘅怪冧巴，呢啲怪冧巴都係代表茄汁嘅甜酸度，A1最甜，A12最酸。麥當勞噉樣嚟方便各類型人客，等啲人可以揀甜或者酸嘅口味。
呢個傳說流傳到好大，甚至連麥當勞嘅一啲基層員工都噉樣嚟解釋包裝茄汁怪冧巴，加上麥當勞本身無主動解釋怪冧巴點嚟，搞到人人都信咗呢個講法。

真相
後來麥當勞見到傳說越傳越廣，就向啲人解釋，其實包裝茄汁上便嘅怪冧巴，只係代表佢哋嘅生產編號，同茄汁嘅甜酸度完全唔啦更，所有茄汁嘅甜酸度都一樣。而其他牌子嘅包裝茄汁，上便都有印生產編號，不過大家比較注意麥當勞嘅包裝茄汁啫。
麥當娜

麥當娜（英文全名：Madonna Louise Ciccone；1958年8月16號—）係美國流行歌手，唱碟銷量超過3億張，係史上銷售量最高嘅女歌手。
.edu

.edu係個通用頂級域，屬頭一批頂級域，響1985年建立。.edu嘅意思係「education」，畀教育機構用。
2001年前，.edu係開放畀全世界教育機構用，但之後嘅所有新申請就限住一定要係美國本土受認證嘅高等教育機構。自此其他地方嘅教育機構一定要用埋地區頂級域。
.ee

.ee 係愛沙尼亞嘅國家同地區頂級域（ccTLD）。
.dm

.dm 係多米尼克嘅國家同地區頂級域（ccTLD）。
.ec

.ec 係厄瓜多爾嘅國家同地區頂級域（ccTLD）。
.er

.er 係厄立特里亞嘅國家同地區頂級域（ccTLD）。
.eg

.eg 係埃及嘅國家同地區頂級域（ccTLD）。
.eh

.eh 係西撒哈拉嘅國家同地區頂級域（ccTLD）。
.es

.es 係西班牙嘅國家同地區頂級域（ccTLD）。
.do

.do 係多明尼加嘅國家同地區頂級域（ccTLD）。
.dz

.dz 係阿爾及利亞嘅國家同地區頂級域（ccTLD）。
1951年嘅臺灣

1951年嘅臺灣係介紹臺灣喺1951年嗰陣發生過啲乜事。